סטיב מאלוביק

סטיבן לורנס "סטיב" מאלוביק (; 21 ביולי 1956 – 12 במרץ 2007) היה כדורסלן אמריקאי-ישראלי ששיחק בעמדת הפורוורד.

ביוגרפיה
מאלוביק נולד בקליבלנד, אוהיו. שיחק בקבוצת הכדורסל של אוניברסיטת דרום קליפורניה ובקבוצת הקולג' של סן דייגו סטייט. נבחר בסיבוב השביעי בדראפט ה-NBA על ידי קבוצת הפיניקס סאנס. בעונת 1979/1980 שיחק 39 משחקים בקבוצות ה-NBA וושינגטון בולטס, סן דייגו קליפרס (כיום הלוס אנג'לס קליפרס), ודטרויט פיסטונס.

בעונת 1980/1981 יצא לשחק באירופה והצטרף לקבוצת הליגה האיטלקית השנייה סטלה אזורה מהעיר רומא. בקיץ 1981 הצטרף לקבוצת ריאל מדריד על מנת להשתתף במסגרתה בטורניר הגביע הבין יבשתי בסאו פאולו, וזכה עימה בגביע.
בעונת 1981/1982 הגיע מאלוביק לישראל והצטרף לקבוצת הפועל רמת גן, בשורותיה שיחק גם בעונות 1983/1984 ו-1984/1985. בעונת 1985/1986 חזר לשחק באיטליה בקבוצת רג'ו קלבריה, אך שיחק במסגרתה רק 4 משחקים.
בשנים 1986–1988 עם חזרתו לישראל שיחק באליצור נתניה. בעונת 1988/1989 הצטרף לקבוצת הפועל גליל עליון ושיחק בשורותיה 3 עונות, ב-1991/1992 שיחק בבית"ר תל אביב, ולאחר עונה שב לגליל עליון למשך שלוש עונות נוספות. בעונת 1992/1993 היה שותף לאליפות הקבוצה כשחקן חמישייה, וקטע רצף של 23 אליפויות רצופות של מכבי תל אביב. בגיל 40 עבר לקבוצת בני הרצליה ובתום העונה פרש ממשחק.

מאלוביק שיחק בישראל במעמד מתאזרח לאחר שהתגייר היה ידוע בקליעתו הטובה מחצי מרחק, על אף גובהו הרב. הוא שיחק בליגה הישראלית 242 משחקים, וקלע 2594 נקודות בסך הכל. היה נשוי לישראלית ושיחק בישראל במעמד מתאזרח. לאחר פרישתו חזר לארצות הברית, התיישב בפרבר של פיניקס, והיה לאיש עסקים. מאלוביק שסבל מבעיות בקצב הלב מת כתוצאה מדום לב בחודש מרץ 2007.

קישורים חיצוניים

הערות שוליים 

כדורסלנים אמריקאים
כדורסלנים ישראלים
בחירות דראפט של פיניקס סאנס
כדורסלני הפועל רמת גן
כדורסלני הפועל גליל עליון
כדורסלני בני הרצליה
כדורסלני וושינגטון בולטס
כדורסלני סן דייגו קליפרס
כדורסלני דטרויט פיסטונס
כדורסלני ריאל מדריד
כדורסלני אליצור מכבי נתניה
גרים
כדורסלני בית"ר תל אביב
עולים לא-יהודים
קליבלנד: כדורסלנים
אמריקאים שנולדו ב-1956
ישראלים שנולדו ב-1956
ישראלים שנפטרו ב-2007
אמריקאים שנפטרו ב-2007